“กทม.” คลายล็อก 8 กิจกรรม! ชี้ผ่อนปรนนั่งกินในร้านได้ถึง 5 ทุ่ม เริ่ม 21 มิ.ย.นี้
“กทม.” คลายล็อก 8 กิจกรรม นั่งกินในร้านได้ถึง 5 ทุ่ม! ร้านสะดวกซื้อ-ซูปเปอร์มาร์เก็ต เปิด 24 ชม. เริ่ม 21 มิ.ย.นี้
“กทม.” คลายล็อก 8 กิจกรรม นั่งกินในร้านได้ถึง 5 ทุ่ม! ร้านสะดวกซื้อ-ซูปเปอร์มาร์เก็ต เปิด 24 ชม. เริ่ม 21 มิ.ย.นี้
20 มิ.ย. 2564

ผู้สื่อข่าวรายงานว่า วันนี้(20 มิ.ย.64) พล.ต.อ.อัศวิน ขวัญเมือง ผู้ว่าราชการจังหวัดกรุงเทพมหานคร ออกประกาศเรื่อง”สั่งปิดสถานที่เป็นการชั่วคราว” (ฉบับที่ 33)ว่า เพื่อเป็นการผ่อนคลายให้บางสถานที่เปิดดำเนินการหรือกิจกรรมบางอย่างได้ โดยความเห็นชอบของคณะกรรมการโรคติตต่อกรุงเทพมหานคร แต่ต้องปฏิบัติตามมาตรการป้องกันควบคุมโรคเพื่อยับยั้งการแพร่ระบาดของโรคอย่างเคร่งครัด ดังนี้
1.สระว่ายน้ำสาธารณะ หรือกิจกรรมอื่นๆ ในทำนองเดียวกัน
2.สระน้ำเพื่อการเล่นกีฬา หรือกิจกรรมทางน้ำในบึง เช่น เจ็ตสกี ไคท์เซิร์ฟ เครื่องเล่นประเภทบานาน่าโบ๊ต โดยจำกัดจำนวนผู้เล่นตามจำนวนเครื่องเล่น และขนาดพื้นที่ สามารถเปิดให้บริการได้ไม่เกิน 21.00 น.และสามารถจัดการแข่งขันกีฬาโดยไม่มีผู้ชมในสนาม เมื่อได้มีการปฏิบัติตามมาตรการป้องกันโรคตามที่ราชการกำหนด
3.ศูนย์การเรียนรู้ ศูนย์วิทยาศาสตร์เพื่อการศึกษา อุทยานวิทยาศาสตร์ ศูนย์วิทยาศาสตร์และวัฒนธรรม  และหอศิลป์
4.ห้องสมุดสาธารณะ ห้องสมุดชุมชน ห้องสมุดเอกชน และบ้านหนังสือ
5.ร้านจำหน่ายอาหารหรือเครื่องดื่ม ให้บริโภคอาหารหรือเครื่องดื่มในร้านได้ไม่เกินเวลา 23.00 น.แต่ห้ามการบริโภคสุรา หรือเครื่องดื่มที่มีแอลกอฮอล์ในร้าน โดยจำกัดจำนวนผู้นั่งบริโภคในร้าน เฉพาะที่เป็นการบริโภคในห้องปรับอากาศไม่เกินจำนวนร้อยละ 50 ของจำนวนที่นั่งปกติ ทั้งนี้ให้ผู้ประกอบการ จัดให้มีมาตรการคัดกรองผู้เกี่ยวข้อง การจัดระเบียบผู้เข้าใช้บริการ  และการเว้นระยะห่างตามคำแนะนำและมาตรการป้องกันโรคตามที่ราชการกำหนด
6.สนามกีฬา หรือสถานที่เพื่อออกกำลังกายประเภทกลางแจ้งหรือที่ตั้งอยู่ในพื้นที่โล่งแจ้ง หรือสถานที่เพื่อออกกำลังกายประเภทในร่มที่อากาศถ่ายเทได้ดี สามารถเปิดให้บริการได้ไม่เกินเวลา 21.00 น.และสามารถจัดการแข่งขันกีฬาได้โดยไม่มีผู้ชมในสนาม เมื่อได้มีการปฏิบัติตามมาตรการป้องกันโรคตามที่ราชการกำหนด
7.ร้านสะดวกซื้อ ซูปเปอร์มาร์เก็ต ให้เปิดดำเนินการได้ตามเวลาปกติของสถานที่นั้นๆ
8.การจัดกิจกรรมที่มีความเสี่ยงต่อการแพร่โรค เช่น การประชุม การสัมมนา การแจกจ่ายอาหารหรือสิ่งของต่างๆ การจัดงานเลี้ยงสังสรรค์ การเข้าค่าย การถ่ายทำภาพยนตร์หรือรายการโทรทัศน์ กิจกรรมทางศาสนา การปฏิบัติธรรม การพบปะญาติผู้ใหญ่ ให้ดำเนินการโดยจำกัดจำนวนผู้เข้าร่วมกิจกรรม ไม่เกิน 50 คน กรณีเกิน 50 คนแต่ไม่เกิน 500 คน ให้ขออนุญาตโดยยื่นแผนการจัดงานและมาตรการควบคุมโรคต่อสำนักอนามัย กรงเทพมหานคร ก่อนจัดงาน เว้นแต่เป็นการดำเนินการโดยหน่วยงานของรัฐ หรือเป็นกิจกรรมในพื้นที่ที่กำหนดให้เป็นสถานที่กักกันโรค โดยดำเนินการตามมาตรการป้องกันควบคุมโรคเพื่อยับยั้งการแพร่ระบาดของโรค
กรณีนอกเหนือจากประกาศนี้ ให้ปฏิบัติตามประกาศกรุงเทพมหานคร เรื่อง ส่งปิดสถานที่เป็นการชั่วคราว (ฉบับที่ 32) ลงวันที่ 14 มิ.ย. 64 
ทั้งนี้ ตั้งแต่วันที่ 21 มิ.ย. 64 เป็นต้นไป        